Разговор:ЦЕР-10

message: Започео сам овај чланак базиран на информацијам које сам сакупио из разних (наведених) извора. Међутим, подаци не делују нарочито конзистентно (можда грешим):
* Институт Михајло Пупин наводи 1960. годину као годину производње али остали извори наводе крај 1950-тих и 1961.
* Меморија се наводи да је била 4096 30-битних речи. Са овим има неколико потенцијалних проблема:
**Ширина речи делује неуопбичајено велико за тај период
**Укупна меморија је, дакле, 122.880 бита. То делује превише за наведени број лампи и/или транзистора а нико не наводи неку другу технологију употребљену за меморију.
* Произвођач наводи употребу електронских цеви, а други извори и транзисторе. Шта је тачно?
Може ли неко да помогне?
Ја сам послао писмо институту и затражио више података, као и дозволу да ставим слику, али још увек чекам одговор...
--Asusnjar 18:58, 24. март 2006. (CET)
Немам много информација о ЦЕР-10, али радо ћу помоћи ако успијем да нађем додатне информације (осим ових које си ти већ навео). Све што нађем оставићу овдје на страници за разговор. Поздрав! ---{Славен Косановић}- {разговор} 19:25, 24. март 2006. (CET)
Позваћу ја неког из института па ћемо видети. Данас сам се чуо са некима, али ми није пало на памет да их питам за ово (иако сам планирао раније, чак сам и неку књижицу набавио). Него поводом меморије, ја некако предосећам да је то била магнетска кор меморија, дакле не транзисторска или цевна. ---{ JustUser  JustTalk}- 01:31, 25. март 2006. (CET)
Ма ја сам 99% сигуран да меморија није изведена у цевима (баснословно би коштало, да не причамо о густини, ако се не ради о en:Williams tube) а 100% сигуран да није у транзисторима (просто их нема довољно чак и да их има уопште - и у то сумњам). Нисам сигуран да је у питању магнетска/кор меморија јер је постала популарна тек 60-тих - да ли смо били толико у тренду? 
Ајде погледај шта то имаш - јааако ме занима да дођем до што више детаља... толико ме интересује да бих и симулатор написао :)
--Asusnjar 05:40, 25. март 2006. (CET)
Врло интересантна тема... Нажалост не поседујем додатне информације о ЦЕР-10 рачунару... Само сам хтео да напоменем да цитирани текст из Микра више није доступан на интернету, међутим постоји копија у Веб Архиви (https://web.archive.org/web/*/http://www.mikro.co.yu/arhiva/tekst.php?broj=695). Нисам изменио, јер не знам како то одрадити кад је у питању индиректан извор попут веб архиве.
--Bpopovic 20:14, 6. децембар 2006. (CET)
thread_title: Потребна помоћ у вези техничких спецификација

message: Nažalost nisam na vreme video ove primedbe poštovanog kolege A. Šušnjara, pa sa velikim zakašnjenjem, bar sada, dajem nekoliko objašnjenja:
Računar CER-10 završen je 1960.god u IBK Vinča i radio je kao digitalni, dinamićki računar za rešavanje raznih mat. problema. Kasnije je, na zahtev naručioca SKNE-Vinča, znatno proširen dodavanjem tzv.Statističkog organa i redizajniran u Institutu M.Pupin do kraja 1962.god. Najzad je smešten u zgradu SKNE-Tanjug, gde je radio od 1963. do 1967. godine na kriptološkoj obradi informacija za potrebe Savezne vlade SFRJ. Najzad je predat ETŠ "Nikola Tesla"-Beograd. Inače baziran je na el.cevima, tranzistorima i el relejima, što je dato u tehničkom opisu detaljnije.
Korisnik i jedan od autora projekta CER-10 iz IBK-Vinča i IMP-Beograd, inž. Dušan Hristović.
Dusko (разговор) 19:52, 31. октобар 2010. (CET) Dhrist 19:50,  31.10.2010
thread_title: Naknadne napomene